text: [{"text_idx": "#000003", "text": "Haleellaa Boombii daangaa Suuriyaa fi Turkiyaa irratti raawwatameen yoo xiqqaate namoonni 13 ajjeefamuu gabaafame"}, {"text_idx": "#000004", "text": "Haleellaa boombii konkolaataa irratti kiyyeeffame kan har\u2019a magaalaa Xal Abyad jedhamtu keessatti raawwatameen, yoo xiqqaate namoonni 13 ajjeefamuu fi 30 ol ammoo kan madaayan tahuu Ministeerri Ittisa Turkiyaa beeksise. Magaalattiin kanaan dura too\u2019annoo finciltoota Kurdi jala kan turte yoo tahu, duula Turkiyaan dhiheenya Kaaba Suuriyaa keessatti geggeessaa jirtu hordofuun lola hamaa booda too\u2019annaa waraana Turkiyaa jala kan galte tahuu odeeyfannoonni addeessa."}, {"text_idx": "#000005", "text": "Ministeerri Ittisa Turkiyaa ibsa baaseen haleellaa kana gareen finciltoota Kurdi kan raawwate tahuu ibsuun, \u201chaleellaan luynoonni raawwatan kun siviilota dhiheenya gara qe\u2019ee isaanii deebi\u2019an irratti kan xiyyeeffate\u201djechuun yakke. Haata\u2019u malee gareen mirga namooma Suuriyaa jedhamu gama isaatiin, haleellaa kanaan namoota ajjeeffamanii fi madaayan jidduu, loltoonni finciltoota Suuriyaa mootummaa Turkiyaatiin deeggaraman kan keessatti argaman tahuu ibse."}, {"text_idx": "#000009", "text": "ammale oso itti debbifte turkiin jarrii dhisu hin heddu"}]